**Valko-Venäjän ilmavoimat** (valkoven. Ваенна-паветраныя сілы і войскi супрацьпаветранай абароны ven. Военно-воздушные силы и войска противовоздушной обороны) perustettiin Neuvostoliiton kaatumisen ja Valko-Venäjän itsenäistymisen jälkeen 1992 entisen Neuvostoliiton 26 ilma-armeijan pohjalta.

Valko-Venäjän ilmavoimien historia juontaa juurensa taamikuun viidenteen 1942, kun Neuvostoliitto perusti sen länsirintamalle ensimmäisen ilma-armeijan. Pääesikunnan määräyksellä ensimmäisestä ilma-armeijasta tuli 10. tammikuuta 1949 26 ilma-armeija (ГШ ВС СССР № ОРГ 120026). 1980-luvulla 26 ilma-armeija nimettiin uudelleen Valko-Venäjän sotilaspiirin ilmavoimiksi, mutta vanhempi nimi palautettiin 1. toukokuuta 1988 Neuvostoliiton puolustusministerin määräyksellä № 0018. 15. kesäkuuta 1992 26 ilma-armeijasta tuli Valko-Venäjän tasavallan puolustusministerin päätöksellä № 05 Valko-Venäjän ilmavoimat.

Tulevat hankinnat
-----------------

Valko-Venäjän ilmavoimien Ilyushin Il-76MD Radom-Sadkówin lentotukikohdassa ennen lentonäytöstä 2009
Valko-Venäjän ilmavoimien Sukhoi Su-24M Fencer-D Radom-Sadków lentotukikohdassa lentonäytöksessä 2009
Valko-Venäjän ilmavoimien Sukhoi Su-27UBM harjoittelemassa ennen lentonäytöstä Radom-Sadkówissa. Kone tuhoutui näytöksen toisena päivänä tappaen molemmat pilotit
Valko-Venäjän ilmavoimat suunnitteli 2011 hankkivansa Venäjältä jo silloin vanhentuneita Sukhoi Su-30K tai SU-30KN-hävittäjiä. Konet olivat käytössä ensin Venäjällä ja sitten Intiassa Leasing-sopimuksella. Kaupan lopputulema oli epäselvä tammikuussa 2014.

Valko-Venäjän ilmavoimat on hankkinut Venäjältä neljä kevyttä Jakovlev Jak-130-hävittäjää, joiden toimitusten on tarkoitus alkaa 2015.

Onnettomuudet
-------------

20. huhtikuuta 2009 kaksi MiG-29-hävittäjää törmäsi toisiinsa harjoituslennolla. Toinen kone onnistui laskeutumaan turvallisesti, mutta toinen syöksyi maahan. Kaikki lennot MiG-29-tyypillä keskeytettiin onnettomuuden jälkeen.

30. elokuuta 2009 Su-27UBM-hävittäjä syöksyi maahan Radom-Sadkówin ilmailunäytöksessä. Molemmat lentäjät kuolivat onnettomuudessa.

30. marraskuuta 2011 Mi-24-helikopteri putosi metsään Novye Zasimovichin kylän lähellä. Silminnäkijöiden mukaan alueelle oli ollut paksu sumu. Konetyypin käyttö keskeytettiin väliaikaisesti onnettomuuden jälkeen.

12. kesäkuuta 2012 lentäjä Nikolai Gridnyov menetti Su-25-hävittäjän ohjauksen harjoituslennolla matalalla minkä seurauksena kone törmäsi maahan pienen kylän lähellä. Pilotti menetti henkensä törmäyksessä, eikä käyttänyt heittoistuinta, vaikka lennonjohto oli häntä ohjeistanut näin tekemään.

Lentokalusto
------------

*Pääartikkeli: Luettelo Valko-Venäjän ilmavoimien kalustosta*
Valko-Venäjän ilmavoimien vahvuus tammikuussa 2014 oli 180 konetta, joista suurin osa oli Neuvostoliitossa tai Venäjällä valmistettuja. Ilmavoimat operoi myös puolustusvoimien helikopterikalustoa. Kalustoon kuului tammikuussa 2014 seuraavia konetyyppejä:

### Taistelukoneet

* Mikoyan-Gurevich MiG-29 Fulcrum, hävittäjä, 38 konetta
* Sukhoi Su-25 Frogfoot, lyhyen kantaman ilmatuki, 69 konetta

### Kuljetuskoneet

* Antonov An-26, 1 kone (erikoistehtävissä)
* Antonov An-24/An-26, 4 konetta
* Ilyushin Il-76, 2 konetta

### Koulukoneet

* Aero L-39, koulutus, 10 konetta

### Helikopterit

* Mil Mi-2, koulutus, 6 konetta
* Mil Mi-8, kuljetus/hyökkäys, 25 konetta
* Mil Mi-24, hyökkäys, 20 konetta
* Mil Mi-26, kuljetus, 5 konetta

Lähteet
-------

1. ↑  Valko-Venäjän ilmavoimien historiallinen tausta Valko-Venäjän puolustusministeriö. Viitattu 22.1.2014. (venäjäksi)
2. ↑  Belarus may buy outdated Su-30 fighters from Russia RiaNovosti.  Arkistoitu 4.11.2013. Viitattu 22.1.2014. (englanniksi)
3. ↑  Russia to deliver four warplanes to Belarus firstpost.com. Viitattu 22.1.2014. (englanniksi)
4. ↑  Belarus says goodbye to the pilots of crashed MIG tvr.by.  Arkistoitu 19.2.2014. Viitattu 22.1.2014. (englanniksi)
5. ↑  Belarus confirms deaths of 2 pilots at Polish air show RiaNovosti.  Arkistoitu 27.9.2013. Viitattu 22.1.2014. (englanniksi)
6. ↑  Flights of helicopter Mi-24 in Republic of Belarus temporarily suspended tvr.by.  Arkistoitu 24.12.2011. Viitattu 22.1.2014. (englanniksi)
7. ↑  Su-25 Fighter Jet Crashes in Belarus RiaNovosti. Viitattu 22.1.2014. (englanniksi)
8. ↑  World Air Forces 2014 (PDF) FlightGlobal. Viitattu 22.1.2014. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Valko-Venäjän ilmavoimat**.